Discuție:Grațieri și amnistii legate de Revoluția Română din 1989

message: Acest articol a fost propus pentru ştergere la 1 octombrie 2007: Wikipedia:Pagini de şters/Graţieri şi amnistii legate de revoluţia română din 1989. În urma discuţiei respective articolul a fost păstrat. Totuşi, discuţia a scos în evidenţă o serie de probleme ale articolului. — AdiJapan ☎ 19 octombrie 2007 13:01 (EEST)

message: Decretul-Lege nr. 3 din 4 ianuarie 1990  își propune în primul rând (la art.1) să amnistieze faptele celor care au protestat împotriva comunismului, fapte care potrivit legilor din perioada 1947-1989 erau considerate infracțiuni. În al doilea rând, decretul își propune (la art.2 și art.3) amnistierea (și grațierea pedepselor) altor infracțiuni care nu sunt foarte grave (cele cu pedepse de închisoare până la 3 ani). Aceste două amnistii nu au legătură directă cu faptele milițienilor care au reprimat revoluția, ci cu faptele revoluționarilor (pe de o parte), precum și (pe de altă parte) cu alte fapte care nu sunt foarte grave (care nu au neapărat legătură cu revoluția). 
A afirma că acest decret-lege amnistiază faptele celor care au bătut revoluționarii arestați este puțin cam tras de păr (puteam să spunem la fel de bine că amnistiază faptele celor care au furat găini sau faptele celor care au condus sub influența alcoolului, pentru că sunt la fel de mult vizate de acest decret-lege ca și bătaia revoluționarilor sau ca și bătaia puștanilor din spatele blocului). Răzvan Socol mesaj 15 octombrie 2007 12:23 (EEST)
replies: text: Bătăile date manifestanților se încadrează în infracțiunea de "purtare abuzivă", care se încadrează la pedepsele de pînă la 3 ani "mai puțin grave". Efectul practic al acestui decret a fost că s-a încetat acțiunea penală împotriva celor care au bătut revoluționari, fapt remarcat în seriale televizate despre revoluție precum cel al Luciei Hosu-Longin, cred că și în serialul lui Tatulici și Tatomir s-a făcut observația asta, dacă am timp voi verifica. Fac precizarea ca să nu se creadă că a fost vorba de cercetare originală, că pînă la Wikipedia nimeni n-a mai vorbit de aceste urmări ale decretului. Deși cercetarea abuzivă nu a fost inclusă în decret, practic nimeni n-a putut fi încadrat la cercetare abuzivă, că nu s-au întocmit formele birocratice de începere a urmăririi penale, cum se arată cu cazul Dragomir (care e relevant în acest context). Sînt de acord cu introducerea unei precizări de tipul "s-au amnistiat toate faptele de pînă la 3 ani închisoare, inclusiv faptele celor vinovați de bătăile aplicate revoluționarilor" (sau o altă formulare mai potrivită). Mă bucur că începem să discutăm constructiv despre acest articol, propunerea de ștergere n-a fost un gest constructiv. Legătura dată de Rsocol la textul decretului nu funcționează la mine, e doar o pagină la un sit de legislație, bănuiesc că trebuie o parolă. Ar fi bine să se găsească o referință online care să funcționeze necondiționat.--MariusM 15 octombrie 2007 13:48 (EEST)

text: S-a încadrat în acel decret de amnistie și "favorizarea infractorului", de pildă faptele celor care au furat cadavrele revoluționarilor de la Timișoara și le-au dus la crematoriul din București.--MariusM 15 octombrie 2007 13:50 (EEST)
thread_title:  Amnistia din 1990